CELEX: 32015D1944
Language: bg
Date: 2015-10-28 00:00:00
Title: Решение за изпълнение (ЕС) 2015/1944 на Комисията от 28 октомври 2015 година за изменение на Решение за изпълнение 2012/807/ЕС за създаване на специална програма за контрол и инспекции на пелагичните риболовни дейности в западните води на Североизточния Атлантически океан

29.10.2015   
            
            
               BG
            
            
               Официален вестник на Европейския съюз
            
            
               L 283/13
            
         РЕШЕНИЕ ЗА ИЗПЪЛНЕНИЕ (ЕС) 2015/1944 НА КОМИСИЯТА
   от 28 октомври 2015 година
   за изменение на Решение за изпълнение 2012/807/ЕС за създаване на специална програма за контрол и инспекции на пелагичните риболовни дейности в западните води на Североизточния Атлантически океан
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 95 от него,
   като има предвид, че:
   
               (1)
            
            
               С Решение за изпълнение 2012/807/ЕС на Комисията (2) се създава специална програма за контрол и инспекции на пелагичните риболовни дейности в западните води на Североизточния Атлантически океан.
            
         
               (2)
            
            
               С Регламент (ЕС) № 1380/2013 на Европейския парламент и на Съвета (3) е въведено задължение за разтоварване при пелагичните риболовни дейности с цел намаляване на сегашните високи нива на нежелан улов и постепенно премахване на изхвърляния улов. Подробната уредба във връзка с изпълнението на задължението за разтоварване е определена в Делегиран регламент (ЕС) № 1393/2014 на Комисията (4), с който се установява план за премахване на изхвърлянето на улов при риболова на някои пелагични видове в северозападните води, и в Делегиран регламент (ЕС) № 1394/2014 на Комисията (5), с който се установява план за премахване на изхвърлянето на улов при риболова на някои пелагични видове в югозападните води. Спазването на задължението за разтоварване следва да бъде обект на контрол и инспекции. Поради това дребните пелагични видове, посочени в член 15, параграф 1, буква а) от Регламент (ЕС) № 1380/2013, следва да бъдат включени в специалната програма за контрол и инспекции, за да се даде възможност на засегнатите държави членки да предприемат ефективни и ефикасни съвместни дейности по инспектиране и надзор.
            
         
               (3)
            
            
               Скумрията и херингата са два често срещани мигриращи вида. С цел хармонизиране на процедурите за контрол и инспектиране на риболова на скумрия и херинга във водите, съседни на западните води, е целесъобразно участък IVa на ICES, определен в Регламент (ЕО) № 218/2009 на Европейския парламент и на Съвета (6), да бъде включен в специалната програма за контрол и инспекции.
            
         
               (4)
            
            
               Целесъобразно е специалната програма за контрол и инспекции да действа до 31 декември 2018 г., за да се осигурят еднакви условия на конкуренция при въвеждането на задължението за разтоварване.
            
         
               (5)
            
            
               В Регламент (ЕО) № 850/98 на Съвета (7), и по-специално в дял IIIa от него, са установени мерките за намаляване на изхвърлянето на улов. Специалната програма за контрол и инспекции следва да гарантира спазването на забраната за изхвърляне на риба с цел да бъде заменена с по-ценна такава, на разпоредбите за смяна на района и на забраната за изхвърляне.
            
         
               (6)
            
            
               Съгласно решения за изпълнение 2013/305/ЕС (8) и 2013/328/ЕС (9) на Комисията, с които се установяват специални програми за контрол и инспекции, съответно за Балтийско и Северно море, държавите членки трябва да информират Комисията ежегодно. Докладите във връзка със специалната програма за контрол и инспекции на пелагичните риболовни дейности в западните води следва да се представят със същата честота.
            
         
               (7)
            
            
               По време на консултациите между Норвегия, Съюза и Фарьорските острови относно управлението на запасите от скумрия през 2015 г. целевите показатели за инспекциите на разтоварването на херинга, скумрия и сафрид бяха значително занижени, тъй като занапред по отношение на тях ще се използват оценки на риска, а прилагането на целеви показатели обхвана и разтоварването на син меджид. Поради това целевите показатели в приложение II към Решение за изпълнение 2012/807/ЕС следва да бъдат съответно изменени.
            
         
               (8)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2012/807/ЕС се изменя, както следва:
   
               1)
            
            
               Заглавието се заменя със следното:
               
                  „Решение за изпълнение 2012/807/EС на Комисията от 19 декември 2012 година за създаване на специална програма за контрол и инспекции на пелагичните риболовни дейности в западните води на Североизточния Атлантически океан и в северните части на Северно море“.
               
            
         
               2)
            
            
               Член 1 се заменя със следното:
               „Член 1
               Предмет
               С настоящото решение се установява специална програма за контрол и инспекции, приложима за запасите от скумрия, херинга, сафрид, син меджид, капрова риба, хамсия, аргентина, сардина и цаца във водите на ЕС от подзони V, VI, VII, VIII и IX на ICES и във водите на ЕС от зона 34.1.11 на CECAF (наричани по-долу „западни води“), както и за скумрия и херинга във водите на ЕС от участък IVa на ICES (наричани по-долу „северни части на Северно море“).“
            
         
               3)
            
            
               В член 2 параграф 2 се заменя със следното:
               „2.   Специалната програма за контрол и инспекции се прилага до 31 декември 2018 г.“
            
         
               4)
            
            
               В член 3, параграф 2 буква б) се заменя със следното:
               
                           „б)
                        
                        
                           задължения за докладване, приложими към риболовните дейности в западните води и в северните части на Северно море, по-специално относно надеждността на записаните и докладваните данни;“.
                        
                     
         
               5)
            
            
               В член 3, параграф 2 буква в) се заменя със следното:
               
                           „в)
                        
                        
                           задължението за разтоварване на целия улов от видовете, към които се прилага задължението за разтоварване съгласно Регламент (ЕС) № 1380/2013 на Европейския парламент и на Съвета (10), и мерките за намаляване на изхвърляния улов, предвидени в дял IIIa от Регламент (ЕО) № 850/98 на Съвета (11);
                        
                     
                  (10)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22)."
						
               
                  (11)  Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (ОВ L 125, 27.4.1998 г., стр. 1).“"
						
            
         
               6)
            
            
               В член 12 се добавя следният параграф:
               „3.   Считано от 2016 г. държавите членки съобщават информацията, посочена в параграф 1, ежегодно до 31 януари след всяка календарна година.“
            
         
               7)
            
            
               Приложение II се заменя с текста на приложението към настоящото решение.
            
         Член 2
   Настоящото решение влиза в сила на третия ден след деня на публикуването му в Официален вестник на Европейския съюз.
   
      Съставено в Брюксел на 28 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 22.12.2009 г., стр. 1.
   
      (2)  Решение за изпълнение 2012/807/ЕС на Комисията от 19 декември 2012 г. за създаване на специална програма за контрол и инспекции на пелагичните риболовни дейности в западните води на Североизточния Атлантически океан (ОВ L 350, 20.12.2012 г., стр. 99).
   
      (3)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
   
      (4)  Делегиран регламент (ЕС) № 1393/2014 на Комисията от 20 октомври 2014 г. за установяване на план за премахване на изхвърлянето на улов при риболова на някои пелагични видове в северозападните води (ОВ L 370, 30.12.2014 г., стр. 25).
   
      (5)  Делегиран регламент (ЕС) № 1394/2014 на Комисията от 20 октомври 2014 г. за установяване на план за премахване на изхвърлянето на улов при риболова на някои пелагични видове в югозападните води (ОВ L 370, 30.12.2014 г., стр. 31).
   
      (6)  Регламент (ЕО) № 218/2009 на Европейския парламент и на Съвета от 11 март 2009 г. относно предоставянето на статистика за номиналния улов на държавите членки, които извършват риболов в североизточната част на Атлантическия океан (ОВ L 87, 31.3.2009 г., стр. 70).
   
      (7)  Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (ОВ L 125, 27.4.1998 г., стр. 1).
   
      (8)  Решение за изпълнение на Комисията от 21 юни 2013 г. за създаване на специална програма за контрол и инспекции на риболовните дейности в Балтийско море, насочени към треска, херинга, сьомга и цаца (ОВ L 170, 22.6.2013 г., стр. 66).
   
      (9)  Решение за изпълнение 2013/305/EС на Комисията от 25 юни 2013 г. за създаване на специална програма за контрол и инспекции на риболовните дейности в Категат, Северно море, Скагерак, източната част на Ламанша, водите на запад от Шотландия и Ирландско море, насочени към треска, писия и морски език (ОВ L 175, 27.6.2013 г., стр. 61).
   
      ПРИЛОЖЕНИЕ
      Приложение II към Решение за изпълнение 2012/807/ЕС се заменя със следното:
      
         
            „ПРИЛОЖЕНИЕ II
            
               ЦЕЛЕВИ ПОКАЗАТЕЛИ
            
            1.   Ниво на инспекции в открито море (включително надзор от въздуха, ако е приложимо)
            
            На годишна основа при инспекциите в открито море на риболовни кораби, извършващи риболов на херинга, скумрия, сафрид, хамсия и син меджид в зоната, трябва да бъдат постигнати следните целеви показатели (1), в случай че инспекциите в открито море са от значение за етапа в риболовната верига и са част от стратегията за управление на риска:
            
                        Показатели за съответната година (2)
                        
                     
                     
                        Ниво на предполагаемия риск на риболовните кораби в съответствие с член 5, параграф 2
                     
                  
                        високо
                     
                     
                        много високо
                     
                  
                        Риболовна дейност № 1
                        Херинга, скумрия и сафрид
                     
                     
                        Инспекция в открито море на най-малко 5 % от риболовните рейсове на риболовни кораби с високо ниво на риск, извършващи съответния целеви риболов
                     
                     
                        Инспекция в открито море на най-малко 7,5 % от риболовните рейсове на риболовни кораби с много високо ниво на риск, извършващи съответния целеви риболов
                     
                  
                        Риболовна дейност № 2
                        Хамсия
                     
                     
                        Инспекция в открито море на най-малко 2,5 % от риболовните рейсове на риболовни кораби с високо ниво на риск, извършващи съответния целеви риболов
                     
                     
                        Инспекция в открито море на най-малко 5 % от риболовните рейсове на риболовни кораби с много високо ниво на риск, извършващи съответния целеви риболов
                     
                  
                        Риболовна дейност № 3
                        Син меджид
                     
                     
                        Инспекция в открито море на най-малко 5 % от риболовните рейсове на риболовни кораби с високо ниво на риск, извършващи съответния целеви риболов
                     
                     
                        Инспекция в открито море на най-малко 7,5 % от риболовните рейсове на риболовни кораби с много високо ниво на риск, извършващи съответния целеви риболов
                     
                  2.   Ниво на инспекции на брега (включително основан на документи контрол и инспекции в пристанищата или при първа продажба)
            
            На годишна основа при инспекциите на брега (включително основан на документи контрол и инспекции в пристанищата или при първа продажба) на риболовни кораби и други оператори, извършващи риболов на херинга, скумрия, сафрид, хамсия и син меджид в зоната, трябва да бъдат постигнати следните целеви показатели (3), в случай че инспекциите на брега са от значение за етапа от риболовната/пазарната верига и са част от стратегията за управление на риска:
            
                        Показатели за съответната година (4)
                        
                     
                     
                        Ниво на риск на риболовните кораби и/или другите оператори (първи купувач)
                     
                  
                        високо
                     
                     
                        много високо
                     
                  
                        Риболовна дейност № 1
                        Херинга, скумрия и сафрид
                     
                     
                        Инспекция в пристанище на поне 7,5 % от общите количества, разтоварени от риболовни кораби с високо ниво на риск
                     
                     
                        Инспекция в пристанище на поне 7,5 % от общите количества, разтоварени от риболовни кораби с много високо ниво на риск
                     
                  
                        Риболовна дейност № 2
                        Хамсия
                     
                     
                        Инспекция в пристанище на поне 2,5 % от общите количества, разтоварени от риболовни кораби с високо ниво на риск
                     
                     
                        Инспекция в пристанище на поне 5 % от общите количества, разтоварени от риболовни кораби с много високо ниво на риск
                     
                  
                        Риболовна дейност № 3
                        Син меджид
                     
                     
                        Инспекция в пристанище на поне 7,5 % от общите количества, разтоварени от риболовни кораби с високо ниво на риск
                     
                     
                        Инспекция в пристанище на поне 7,5 % от общите количества, разтоварени от риболовни кораби с много високо ниво на риск
                     
                  Инспекциите, извършени след разтоварване на сушата или трансбордиране, се използват по-специално като допълнителен механизъм за кръстосана проверка, за да се провери надеждността на записаните и докладваните данни относно улова и разтоварването на сушата.“
         
      
      
         (1)  За кораби, които прекарват в открито море по-малко от 24 часа на риболовен рейс, и в съответствие със стратегията за управление на риска, целевите показатели могат да бъдат намалени наполовина.
      
         (2)  Изразено като процент от риболовните рейсове, извършвани годишно в зоната от риболовни кораби с висок/много висок риск (при риболов с уреди с размери на окото на мрежата, за които видът е целеви вид).
      
         (3)  За кораби, които разтоварват по-малко от 10 тона на разтоварване, и в съответствие със стратегията за управление на риска, целевите показатели могат да бъдат намалени наполовина.
      
         (4)  Изразено като процент от количествата, разтоварени годишно от риболовни кораби с висок/много висок риск.